Številka: 0100-214/2021/2

Datum: 13. 8. 2021

# **Zadeva: Določitev maksimalnega števila plačnih razredov napredovanja na delovnem**

# **mestu v dveh nazivih**

Spoštovani,

v zvezi z vašim elektronskim sporočilom z dne 12.08.2021, v katerem sprašujete do vključno katerega plačnega razreda lahko napreduje javni uslužbenec na delovnem mestu Pravosodni sodelavec, ki je sistemizirano v zgornjih dveh nazivih (Pravosodni sodelavec II in Pravosodni sodelavec I), vam posredujemo naslednji odgovor:

Zakon o sistemu plač v javnem sektorju (ZSPJS-Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122)) v 16. členu ureja napredovanje v višji plačni razred in pridobitev plače v skladu z napredovanjem v višji plačni razred, v naziv oziroma v višji naziv. V tej zvezi drugi odstavek tega člena določa:

»(2) Javni uslužbenci na delovnih mestih, kjer je mogoče tudi napredovanje v višji naziv, lahko v posameznem nazivu napredujejo največ za pet plačnih razredov, javni uslužbenci, kjer ni mogoče napredovati v naziv, lahko na delovnem mestu napredujejo največ za deset plačnih razredov. Če z napredovanjem na delovnih mestih, kjer je mogoče napredovanje v naziv, skupaj v vseh nazivih ni mogoče napredovanje za deset plačnih razredov, je v najvišjem nazivu mogoče napredovati za toliko plačnih razredov, da je doseženo napredovanje v nazivih skupno za deset plačnih razredov.«

Iz citiranega odstavka v zvezi z vašim vprašanjem neposredno izhaja naslednje:

* javni uslužbenci lahko na delovnih mestih, na katerih je mogoče napredovati v višji naziv v posameznem nazivu napredujejo največ za pet plačnih razredov (v konkretnem primeru to pomeni, da v nazivu Pravosodni sodelavec II z izhodiščnim plačnim razredom 23 lahko napreduje do 28. plačnega razreda);
* če na delovnem mestu skupaj v vseh nazivih ni mogoče napredovati za deset plačnih razredov, je treba zagotoviti, da se v najvišjem nazivu konkretnega delovnega mesta napreduje za toliko plačnih razredov, da znaša doseženo število napredovanj v vseh nazivih skupaj deset plačnih razredov (v konkretnem primeru glede na dejstvo, da je delovno mesto sistemizirano zgolj v zgornjih dveh nazivih, to pomeni, da je v zgornjem nazivu mogoče napredovati za devet plačnih razredov; izhodiščni plačni razred naziva Pravosodni sodelavec I je 24., najvišji plačni razred, ki ga javni uslužbenec lahko doseže v tem nazivu je 33. plačni razred, kar pomeni skupaj v obeh nazivih deset plačnih razredov na tem delovnem mestu).

Čeprav je res, da se delovna mesta in nazivi na sodiščih v plačne razrede uvrščajo s Kolektivno pogodbo za državno upravo, uprave pravosodnih organov in uprave samoupravnih lokalnih skupnosti, ki za delovno mesto Pravosodni sodelavec v vključuje uvrstitve v plačne razrede štirih nazivov (Pravosodni sodelavec IV: 21. plačni razred; Pravosodni sodelavec III: 22. plačni razred; Pravosodni sodelavec II: 23. plačni razred; Pravosodni sodelavec I: 24. plačni razred), pa velja opozoriti, da se delovna mesta, ki se v plačne razrede sicer uvrščajo s to kolektivno pogodbo, ne določajo (razvrščajo) s kolektivno pogodbo, temveč na podlagi 78. člena Zakona o javnih uslužbencih Zakon o javnih uslužbencih (ZJU-Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765)–ZIntPK-C in [203/20](http://www.uradni-list.si/1/objava.jsp?sop=2020-01-3772)–ZIUPOPDVE) z Uredbo o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. [58/03](http://www.uradni-list.si/1/objava.jsp?sop=2003-01-2931), [81/03](http://www.uradni-list.si/1/objava.jsp?sop=2003-01-3879), [109/03](http://www.uradni-list.si/1/objava.jsp?sop=2003-01-4798), [43/04](http://www.uradni-list.si/1/objava.jsp?sop=2004-01-2001), [58/04–popr.](http://www.uradni-list.si/1/objava.jsp?sop=2004-21-0082), [138/04](http://www.uradni-list.si/1/objava.jsp?sop=2004-01-5937), [35/05](http://www.uradni-list.si/1/objava.jsp?sop=2005-01-1236), [60/05](http://www.uradni-list.si/1/objava.jsp?sop=2005-01-2653), [72/05](http://www.uradni-list.si/1/objava.jsp?sop=2005-01-3222), [112/05](http://www.uradni-list.si/1/objava.jsp?sop=2005-01-4922), [49/06](http://www.uradni-list.si/1/objava.jsp?sop=2006-01-2093), [140/06](http://www.uradni-list.si/1/objava.jsp?sop=2006-01-6107), [9/07](http://www.uradni-list.si/1/objava.jsp?sop=2007-01-0390), [33/08](http://www.uradni-list.si/1/objava.jsp?sop=2008-01-1276), [66/08](http://www.uradni-list.si/1/objava.jsp?sop=2008-01-2865), [88/08](http://www.uradni-list.si/1/objava.jsp?sop=2008-01-3801), [8/09](http://www.uradni-list.si/1/objava.jsp?sop=2009-01-0210), [63/09](http://www.uradni-list.si/1/objava.jsp?sop=2009-01-2987), [73/09](http://www.uradni-list.si/1/objava.jsp?sop=2009-01-3242), [11/10](http://www.uradni-list.si/1/objava.jsp?sop=2010-01-0450), [42/10](http://www.uradni-list.si/1/objava.jsp?sop=2010-01-2177), [82/10](http://www.uradni-list.si/1/objava.jsp?sop=2010-01-4379), [17/11](http://www.uradni-list.si/1/objava.jsp?sop=2011-01-0759), [14/12](http://www.uradni-list.si/1/objava.jsp?sop=2012-01-0594), [17/12](http://www.uradni-list.si/1/objava.jsp?sop=2012-01-0685), [23/12](http://www.uradni-list.si/1/objava.jsp?sop=2012-01-0909), [98/12](http://www.uradni-list.si/1/objava.jsp?sop=2012-01-3794), [16/13](http://www.uradni-list.si/1/objava.jsp?sop=2013-01-0557), [18/13](http://www.uradni-list.si/1/objava.jsp?sop=2013-01-0655), [36/13](http://www.uradni-list.si/1/objava.jsp?sop=2013-01-1410), [51/13](http://www.uradni-list.si/1/objava.jsp?sop=2013-01-1976),[59/13](http://www.uradni-list.si/1/objava.jsp?sop=2013-01-2362), [14/14](http://www.uradni-list.si/1/objava.jsp?sop=2014-01-0437), [28/14](http://www.uradni-list.si/1/objava.jsp?sop=2014-01-1169), [43/14](http://www.uradni-list.si/1/objava.jsp?sop=2014-01-1799), [76/14](http://www.uradni-list.si/1/objava.jsp?sop=2014-01-3222), [91/14](http://www.uradni-list.si/1/objava.jsp?sop=2014-01-3686), [36/15](http://www.uradni-list.si/1/objava.jsp?sop=2015-01-1511), [57/15](http://www.uradni-list.si/1/objava.jsp?sop=2015-01-2397), [4/16](http://www.uradni-list.si/1/objava.jsp?sop=2016-01-0197), [44/16](http://www.uradni-list.si/1/objava.jsp?sop=2016-01-1971), [58/16](http://www.uradni-list.si/1/objava.jsp?sop=2016-01-2480), [84/16](http://www.uradni-list.si/1/objava.jsp?sop=2016-01-3646), [8/17](http://www.uradni-list.si/1/objava.jsp?sop=2017-01-0363), [40/17](http://www.uradni-list.si/1/objava.jsp?sop=2017-01-2054), [41/17](http://www.uradni-list.si/1/objava.jsp?sop=2017-01-2134), [11/19](http://www.uradni-list.si/1/objava.jsp?sop=2019-01-0421), [25/19](http://www.uradni-list.si/1/objava.jsp?sop=2019-01-1190), [54/19](http://www.uradni-list.si/1/objava.jsp?sop=2019-01-2482), [67/19](http://www.uradni-list.si/1/objava.jsp?sop=2019-01-2979), [89/20](http://www.uradni-list.si/1/objava.jsp?sop=2020-01-1488), [104/20](http://www.uradni-list.si/1/objava.jsp?sop=2020-01-1975), [118/20](http://www.uradni-list.si/1/objava.jsp?sop=2020-01-2191), [168/20](http://www.uradni-list.si/1/objava.jsp?sop=2020-01-2932), [31/21](http://www.uradni-list.si/1/objava.jsp?sop=2021-01-0646) in [54/21](http://www.uradni-list.si/1/objava.jsp?sop=2021-01-1058); v nadaljnjem besedilu: Uredba).

Uredba v 55. členu, v katerem ureja povezavo med uradniškimi delovnimi mesti in nazivi, v devetem odstavku določa:

»(9) V sistemizaciji se lahko za posamezna delovna mesta, za katera ta uredba določa, da se lahko opravljajo v treh zaporednih nazivih, izjemoma določi, da se opravljajo samo v zgornjih dveh nazivih. Število takih delovnih mest v posameznem organu lahko znaša največ 20% zaposlenih javnih uslužbencev. Izjemoma lahko to število presega 20% zaposlenih javnih uslužbencev, če obstajajo utemeljeni razlogi, o čemer za organe državne uprave odloči vlada, za uprave pravosodnih organov in za uprave lokalnih skupnosti pa predstojnik. Omejitve glede števila delovnih mest iz tega odstavka ne veljajo za uradniška delovna mesta policistov.«

Ob obravnavi vprašanja, ali je pravilno, da je na delovnem mestu Pravosodni sodelavec, na katerem se naloge opravljajo v nazivih Pravosodni sodelavec II z izhodiščnim 23. plačnim razredom in Pravosodni sodelavec I z izhodiščnim 24. plačnim razredom dopustno napredovati do 33. plačnega razreda ali pa do 31. plačnega razreda, kot bi sicer bilo dopustno, če bi isto delovno mesto bilo sistemizirano v nazivih Pravosodni sodelavec IV, III, II in I (izhodiščni plačni razred naziva Pravosodni sodelavec IV je 21.) je treba upoštevati vse zgoraj navedene pravne podlage:

* drugi odstavek 16. člena ZSPJS;
* prvi in drugi odstavek 78. člena ZJU in
* deveti odstavek 55. člena Uredbe.

Upoštevaje dejstvo, da se delovna mesta in nazivi ne določajo s kolektivno pogodbo (z njo se samo uvrščajo v plačne razrede), temveč se v organih državne uprave, občinah ter v pravosodnih organi določajo z Uredbo, ki dopušča sistemizacijo delovnih mest zgolj v dveh nazivih, je v povezavi z drugim odstavkom 16. člena ZSPJS v konkretnem primeru pravilno, da se kot maksimalni plačni razred napredovanja določi 33. plačni razred.

Lep pozdrav,

mag. Ksenija Klampfer

namestnica generalnega direktorja

Poslano:

- naslovniku: po e-pošti